**Ari-Pekka Pajuluoma** (s. 3. heinäkuuta 1976 Vaasa) on suomalainen jääkiekkovalmentaja, joka toimii KHL-seura Jokereiden apuvalmentajana. Hänellä on pelaajataustaa parhaimmillaan Mestis-tasolta, jolla Pajuluoma pelasi kuusi kautta ja toimi Sportin kapteenina kaudella 2003–2004. Hänen pelaajauransa päättyi kuitenkin olkapäävammaan joulukuussa 2005. Pajuluoma oli pelipaikaltaan keskushyökkääjä, mutta hän pelasi ajoittain myös puolustajana. Pajuluoma laukoi oikealta.

Pelaajaura
----------

Pajuluoma on Vaasan Sportin oma kasvatti. Hän debytoi seuran miesten joukkueessa II-divisioonassa kaudella 1995–1996. Kaudeksi 1997–1998 Pajuluoma siirtyi pelaamaan samaa sarjaa Jeppis Hockeyn riveihin. Hän oli joukkueen paras pistemies ja maalintekijä tehoilla 20+31=51. Kaksi seuraavaa kautta Pajuluoma pelasi Ruotsin neljänneksi korkeimmalla sarjatasolla maan II-divisioonassa; kauden 1998–1999 Kalix HF:ssä ja kauden 1999–2000 Kalmer HC:ssä.

Kaudeksi 2000–2001 Pajuluoma palasi kasvattajaseuraansa Vaasan Sportiin pelaamaan Mestistä. Kaudella 2001–2002 hän oli joukkueen paras syöttäjä ja jakoi sisäisen pistepörssin voiton Vesa Myllyahon kanssa tehoilla 12+21=33. Kaudeksi 2002–2003 Pajuluoma siirtyi opintojensakin perässä Kiekko-Vantaan riveihin. Kaudeksi 2003–2004 hän palasi sieltä takaisin Sportiin, jonka kapteeniksi Pajuluoma nousi. Hänen kautensa päättyi kuitenkin ennen runkosarjan päättymistä olkapäävammaan. Kauden 2004–2005 päätteeksi Pajuluoma voitti Mestis-hopeaa.

Pajuluoma loukkasi olkapäänsä syyskauden 2005–2006 viimeisessä ottelussa, mikä myös lopetti hänen koko pelaajauransa. Pajuluoma saavutti pelaajana kauden päätteeksi Mestis-hopeaa. Hän palasi kaukaloihin vielä kaudella 2006–2007, jolloin Pajuluoma vahvisti II-divisioonajoukkue KoMu HT:tä, jota hän oli nostamassa kauden päätteeksi Suomi-sarjaan.

Valmentajaura
-------------

Jouduttaan lopettamaan pelaajauransa joulukuussa 2005, Pajuluoma siirtyi jo samassa kuussa Sportin apuvalmentajaksi pitkäaikaisen joukkuetoverinsa Mikko Mannerin johtamaan valmennustiimiin, kun jo aiemmin samassa kuussa seuran aiempi päävalmentaja Juhani Tamminen siirtyi valmentamaan Sveitsiin. Sportin kausi päättyi Mestis-hopeaan. Helmikuussa 2006 Pajuluoma teki joukkueen kanssa vuoden mittaisen jatkosopimuksen. Kauden 2006–2007 päätteeksi hän voitti Mestis-pronssia. Maaliskuussa 2007 Manner ja Pajuluoma tekivät Sportin kanssa vuoden mittaisen jatkosopimuksen.

Kesken kauden 2007–2008, marraskuussa 2007 Sport erotti Mannerin ja Pajuluoman, kun joukkue oli runkosarjassa kahdeksantena. Seuran hallitus perusteli päätöstään joukkueen vaisuilla peliesityksillä. Sportin päävalmentajaksi palasi joulukuussa Juhani Tamminen ja Pajuluoman tilalla apuvalmentajana jatkoi ennen Tammisen pestaamista joukkueen väliaikaisena päävalmentajana toiminut Kenneth Westerback. Sportin runkosarja päättyi lopulta kuudenteen sijaan ja kausi puolivälieriin.

Kaudella 2009–2010 Pajuluoma toimi Sportin B-nuorten I-divisioonajoukkueen päävalmentajana. Huhtikuussa 2010 hänet nimettiin seuran A-nuorten SM-liigajoukkueen apuvalmentajaksi Olli Hällforsin johtamaan valmennustiimiin. Jo saman vuoden kesäkuussa Pajuluoma nimettiin kuitenkin vuoden mittaisella sopimuksella takaisin Sportin Mestis-joukkueen kakkosvalmentajaksi Antti Törmäselle. Samalla seuran A-nuoret nimesivät valmennukseensa hänen tilalleen juuri peliuransa päättäneen Miro Laitisen. Sport voitti kauden 2010–2011 päätteeksi Mestiksen mestaruuden, mutta liigakarsinnoissa Pelicans onnistui kuitenkin säilyttämään sarjapaikkansa otteluvoitoin 4–0.

Pajuluoma jatkoi kaudella 2011–2012 Sportin apuvalmentajana Pasi Räsäsen johtamassa valmennustiimissä. Hän voitti kauden päätteeksi jälleen Mestiksen mestaruuden, mutta Tampereen Ilves onnistui liigakarsintojen päätteeksi kuitenkin säilyttämään sarjapaikkansa otteluvoitoin 4–1. Kaudella 2012–2013 Sport sijoittui runkosarjassa kolmanneksi, mutta joukkueen kausi päättyi puolivälieriin.

Kaudella 2013–2014 Pajuluoma jatkoi Pasi Räsäsen apuvalmentajana Sportissa. Joulukuussa 2013 hän teki joukkueen kanssa 1+1-vuotisen jatkosopimuksen, samalla kun seura nimesi kauden 2014–2015 päävalmentajakseen Tomek Valtosen. Myöhemmin samalla kaudella, helmikuussa 2014 Sport päätettiin nostaa seuraavaksi kaudeksi SM-liigaan, jossa se jatkaa 14. joukkueena Jokereiden siirryttyä KHL:ään. Sportin kulunut kausi päättyi runkosarjan toiseen sijaan, mutta ennen runkosarjan päättymistä helmikuussa 2014 seura kuitenkin erotti päävalmentaja Räsäsen. Pajuluoma nousi loppukevääksi Sportin päävalmentajaksi, mutta joukkueen kausi päättyi kuitenkin puolivälierätappioon. Sportin paluukausi 2014–2015 SM-liigaan toi joukkueelle runkosarjan viimeisen sijan.

Pajuluoma nimettiin kaudeksi 2015–2016 2+1-vuotisella sopimuksella Sportin A-nuorten SM-liigajoukkueen päävalmentajaksi. Joukkueen kausi päättyi runkosarjaan. Kaudella 2016–2017 hän toimi seuran B-nuorten SM-sarjajoukkueen joukkuenjohtajana sekä Vaasan Sportin Juniorit Ry:n toiminnanjohtajana.

Joulukuussa 2017 Pajuluoma nimettiin Mestis-joukkue Kokkolan Hermeksen päävalmentajaksi, kun hän korvasi tehtävästä väistyneen Antti Karhulan. Joukkue sijoittui runkosarjassa sijalle 11. ja ajautui karsintasarjaan, mutta Hermes onnistui kuitenkin säilyttämään sarjapaikkansa otteluvoitoin 4–1.

Maaliskuussa 2018 Pajuluoma nimettiin 1+1-vuotisella sopimuksella Sportin SM-liigajoukkueen päävalmentajaksi, kun seura vapautti tehtävästä Tomek Valtosen kauden 2017–2018 päätteeksi. Marraskuussa Sport käytti hänen sopimuksessaan olleen option ja teki vuoden mittaisen jatkosopimuksen Pajuluoman kanssa. Kuitenkin marraskuun lopulla Sport vapautti Pajuluoman ja nimesi hänen tilalleen Risto Dufvan.

Kaudeksi 2020-21 Pajuluoma siirtyi kaksivuotisella sopimuksella apuvalmentajaksi KHL-seura Jokereihin.

Pelaajatilastot
---------------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1995–1996 | Sport | II-divisioona | 2 | 0 | 1 | 1 | 0 | – | – | – | – | – |
| 1996–1997 | Sport | II-divisioona | 2 | 0 | 1 | 1 | 2 | – | – | – | – | – |
| 1997–1998 | Jeppis | II-divisioona | 29 | 20 | 31 | 51 | 46 | – | – | – | – | – |
| 1998–1999 | Kalix HF | Ruotsi II | 27 | 10 | 33 | 43 | – | – | – | – | – | – |
| 1999–2000 | Kalmar HC | Ruotsi II | – | – | – | – | – | – | – | – | – | – |
| 2000–2001 | Sport | Mestis | 43 | 7 | 11 | 18 | 18 | – | – | – | – | – |
| 2001–2002 | Sport | Mestis | 43 | 12 | 21 | 33 | 52 | 10 | 1 | 3 | 4 | 12 |
| 2002–2003 | Kiekko-Vantaa | Mestis | 30 | 4 | 13 | 17 | 65 | 10 | 2 | 3 | 5 | 2 |
| 2003–2004 | Sport | Mestis | 32 | 10 | 14 | 24 | 38 | – | – | – | – | – |
| 2004–2005 | Sport | Mestis | 39 | 4 | 7 | 11 | 12 | 11 | 0 | 2 | 2 | 6 |
| 2005–2006 | Sport | Mestis | 28 | 2 | 7 | 9 | 20 | – | – | – | – | – |
| 2006–2007 | KoMu HT | II-divisioona | 7 | 3 | 7 | 10 | 26 | 1 | 2 | 1 | 3 | 2 |
|  | KoMu HT | Suomi-sarja Q | 2 | 1 | 2 | 3 | 4 | – | – | – | – | – |
| 6 kautta | yhteensä | Mestis | 215 | 39 | 73 | 112 | 205 | 31 | 3 | 8 | 11 | 20 |

Lähteet
-------

* Ari-Pekka Pajuluoma Eurohockey-sivustolla (englanniksi)
* Ari-Pekka Pajuluoma *Elite Prospects*. Everysport Media Group AB.  (englanniksi)

### Viitteet

1. 1 2  Ari-Pekka Pajuluoma luotsaa nuoria kotkia *pohjalainen.fi*.  23.2.2015. I-Mediat Oy. Viitattu 27.3.2018.
2. 1 2 3  Sport-valmennus jatkaa nykyisellään ensi kaudella *Jatkoaika.com*.  21.2.2006. Jatkoaika r.y. Viitattu 27.3.2018.
3. 1 2 3 4 5 6  Ari-Pekka Pajuluoma *Elite Prospects*. Everysport Media Group AB.  (englanniksi)
4. ↑  Vantaalla hiljaiset siirtomarkkinat *Jatkoaika.com*.  3.8.2002. Jatkoaika r.y. Viitattu 27.3.2018.
5. ↑  Sport teki sopimuksia *Jatkoaika.com*.  11.4.2003. Jatkoaika r.y. Viitattu 27.3.2018.
6. ↑  Sportin pelaajarunko muodostumassa *Jatkoaika.com*.  19.5.2004. Jatkoaika r.y. Viitattu 27.3.2018.
7. ↑  Sportin loppukauden valmennus selvillä *Jatkoaika.com*.  29.12.2005. Jatkoaika r.y. Viitattu 27.3.2018.
8. ↑  Sportin taustavoimissa muutoksia *Jatkoaika.com*.  30.3.2007. Jatkoaika r.y. Viitattu 27.3.2018.
9. ↑  Sport antoi kenkää Mannerille *Jatkoaika.com*.  30.11.2007. Jatkoaika r.y. Viitattu 27.3.2018.
10. ↑  Tamminen palaa nostamaan Sportia *Jatkoaika.com*.  5.12.2007. Jatkoaika r.y. Viitattu 27.3.2018.
11. ↑  Antti Törmäsestä Sportin päävalmentaja *Jatkoaika.com*.  7.4.2010. Jatkoaika r.y. Viitattu 27.3.2018.
12. ↑  Pajuluomasta Sportin kakkosvalmentaja *Jatkoaika.com*.  23.6.2010. Jatkoaika r.y. Viitattu 27.3.2018.
13. ↑  Pasi Räsänen Sportin ruoriin *Jatkoaika.com*.  30.5.2011. Jatkoaika r.y. Viitattu 27.3.2018.
14. ↑  Valtonen Sportin ensi kauden päävalmentaja *Jatkoaika.com*.  12.12.2013. Jatkoaika r.y. Viitattu 27.3.2018.
15. ↑  Sport antoi Räsäselle kenkää *Jatkoaika.com*.  21.2.2014. Jatkoaika r.y. Viitattu 27.3.2018.
16. ↑  Pajuluoma siirtyy valmentamaan Sportin junioreita *Jatkoaika.com*.  23.2.2015. Jatkoaika r.y. Viitattu 27.3.2018.
17. ↑  Kauden 2017–2018 B-nuorten kartoitusviikonloppu *team.jopox.fi*.  15.3.2017. Vaasan Sportin Juniorit Ry.  Arkistoitu 28.3.2018. Viitattu 27.3.2018.
18. ↑  ARI-PEKKA PAJULUOMA PÄÄVALMENTAJAKSI *kokkolanhermes.fi*.  19.12.2017. Edustus Hermes ry. Viitattu 27.3.2018.
19. ↑  Pajuluomasta Sportin uusi päävalmentaja – "Ensi kausi on seurallemme todella iso näytön paikka" *Jatkoaika.com*.  13.3.2018. Jatkoaika r.y. Viitattu 27.3.2018.
20. ↑  Hurmerinta, Eero: Pajuluoma vakuutti seurajohdon - Sport käytti option päävalmentajaansa *Jatkoaika.com*.  21.11.2018. Jatkoaika r.y. Viitattu 21.11.2018.
21. ↑  Sport vaihtaa päävalmentajaa – Risto Dufva hyppää puikkoihin *www.aamulehti.fi*. Viitattu 12.1.2020.


|  |  |  |
| --- | --- | --- |
| Edeltäjä:**Pasi RäsänenTomek Valtonen** | **Vaasan Sportin päävalmentaja**20142018– | Seuraaja:**Tomek Valtonen–** |

|  |  |  |
| --- | --- | --- |
| Edeltäjä:**Antti Karhula** | **Kokkolan Hermeksen päävalmentaja**2017–2018 | Seuraaja:**Janne Tuunanen** |

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Rantanen |
88 Miketinac |
91 Wännström |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson